ועדת הכלכלה, כנסת 24, פרוטוקול מספר 293, 2022-06-28 11:30

מיכאל ביטון: שלום.

מיכאל ביטון: אנחנו מתחילים דיון בנושא הצעת חוק התקשורת (בזק ושידורים) (תיקון – הגבלות מוסכמות על שירות וציוד תקשורת), התשפ"ב-2022.

מיכאל ביטון: הצעת החוק הזאת היא של חברי הכנסת משה ארבל, ינון אזולאי, שלמה קרעי, אוריאל בוסו, יוסף טייב, חיים ביטון, עופר כסיף, ישראל אייכלר, אופיר כץ, משה גפני, מיכאל מרדכי ביטון, אלי כהן, ניר ברקת ומאיר פרוש.

מיכאל ביטון: ההצעה הזאת הוסכמה אתמול בלילה לקידום בקריאה הראשונה בלבד.

מיכאל ביטון: אנחנו נכין את הצעת החוק הזאת בשעה הקרובה בזריזות.

מיכאל ביטון: יוזם החוק, אנא תאמר מילים כלליות, לא לבזבז זמן על שום נאום עכשיו, ומיד נעבור להקראה.

מיכאל ביטון: בבקשה.

ינון אזולאי: אדוני היושב-ראש, תודה רבה לך.

ינון אזולאי: אני רוצה להדגיש שזה קידום הצעת החוק לקריאה הראשונה והצבעה בקריאה הראשונה במליאה, שזה פחות קשור לכבודו.

ינון אזולאי: אלה ההסכמות שהיו.

ינון אזולאי: אשתדל לדבר בקצרה על הצעת החוק החשובה הזאת.

ינון אזולאי: הצעת החוק החשובה הזאת נובעת מכך שלצערנו יש איזשהו ניסיון לקחת את החירות שלנו בחינוך של ילדינו, להעביר את החינוך של ילדינו לידיים אחרות.

ינון אזולאי: הווה אומר, אני מחזיק טלפון כשר ולא סמרטפון, והטלפון הכשר אומר גם קומה כשרה, עם מספר כשר.

ינון אזולאי: אם אנחנו מדברים על 05484, 05041 – זה קומות כשרות.

ינון אזולאי: כאשר רכשתי את המכשיר גם חתמתי על חוזה שהטלפון שלי יהיה תחת פיקוח של ועדת רבנים מסוימת, שהיא תעשה את הבירור, תדאג שלא יהיה בו אינטרנט, שלא יהיו בו סמסים, שלא יהיה בו וואטסאפ, שלא יהיה מחובר לשום גורם חיצוני מלבד האפשרות לחייג, להתקשר ולנתק, לדיבור בלבד.

ינון אזולאי: בגלל שיש כל מיני רפורמות למיניהן שרוצות להתערב בחינוך ילדינו, לכן הצעת החוק הזאת של חברי חבר הכנסת משה ארבל, שאני הצטרפתי אליו וביחד אנחנו מנסים להוביל אותה, אומרת שהטלפונים הכשרים יוכלו להמשיך להיות כפי שהם היום, יהיה גוף שלישי שיוכל לפקח עליהם, הקומה הכשרה תישאר קומה כשרה, לא תהיה אפשרות לנייד את זה, לא לסמרטפונים וגם לא למכשירים שגם אם הם לא סמרטפונים הם יהיו פתוחים לאינטרנט או לכל מיני קווי תוכן שלא לרוחנו.

ינון אזולאי: בנוסף לכל המגבלות, אנחנו יודעים שכל מי שיושב כאן רוצה להגביל את השימוש בטלפון שלו, במיוחד עבור הילדים שלו ואז הוא משלם עוד כמה שקלים בשביל להגביל את זה.

ינון אזולאי: אנחנו אומרים מראש שאנחנו לא רוצים את כל זה.

ינון אזולאי: אנחנו רוצים טלפון שנועד לחיוג בלבד.

ינון אזולאי: זה מה שאנחנו רוצים להביא.

ינון אזולאי: אנחנו רוצים לעגן את זה בחוק.

ינון אזולאי: הגענו להסכמות בין קואליציה ואופוזיציה שזה יעבור בקריאה הראשונה היום ויגיע מקסימום עד מחר למליאה.

ינון אזולאי: לאחר מכן אם יהיו שינויים כלשהם שיצטרכו לדון עליהם בין הקריאה הראשונה לקריאה השנייה והשלישית – אנחנו פתוחים לעניין.

ינון אזולאי: בעזרת השם זה יעבור היום בקריאה הראשונה כאן, יעבור היום, מקסימום עד מחר, בקריאה הראשונה במליאה.

ינון אזולאי: כפי שהחוק נכנס כרגע הוא יוצבע במליאה.

ינון אזולאי: תודה, אדוני היושב-ראש.

מיכאל ביטון: תודה.

מיכאל ביטון: חבר הכנסת מקלב, בבקשה.

מיכאל ביטון: רק תזכרו, כל דקה עכשיו שאתם מדברים אין חוק.

מיכאל ביטון: יאללה, קדימה.

אורי מקלב: ממש בקצרה.

אורי מקלב: אדוני היושב-ראש, התגלגלה זכות על ידך, עם כל הדברים הטובים שעשית בשנה האחרונה, שאתה דואג לכך שמדינת ישראל ושר בממשלת ישראל לא יוכל להיות רודן ולא יוכל לשלוט על אורח חיים או על כניעה מרצון של אנשים שקבעו לעצמם איזו מתכונת, איזו מסגרת ובא מישהו ואומר: לא, תיפגע קבוצה של אנשים שנכנסת למועדון ויש להם כללים ברורים מאוד.

אורי מקלב: אין תקדים לדבר כזה, שבמוצר שאין בו שום כשל שוק, המחירים בקומות הכשרות הם המחירים הכי זולים – איפה עוד אפשר למצוא ב-9 שקלים חבילה לחודש של אלפי דקות שיחות, ב-19 שקלים, ב-29 שקלים?

אורי מקלב: איפה נשמע דבר כזה?

אורי מקלב: יש אפשרות למעברים, להעברת ניידות של מספר בין שש–שבע חברות בתוך הקומות.

אורי מקלב: איך יעלה על הדעת שאדם שמרצון אומר: אני רוצה להיות במסגרת מסוימת, מתחייב להיות במסגרת מסוימת, ויכול לעבור עם ההתחייבות שלו, ויבוא שר בממשלת ישראל ויגיד: הוא יוכל לעבור מן המסגרת, אני כך קובע, מכיוון שאני נותן מספרים יש לי את הסמכות.

אורי מקלב: אדוני, ערכת פה דיונים על הביצים, על המטילות.

אורי מקלב: גם לביצים יש מכסות.

אורי מקלב: היעלה על הדעת שאדם שקונה, בגלל שיש מכסה, ונותנים לחקלאי הטבות כאלה ואחרות, שיקבעו גם האם אדם בביתו יבשל ביצה מקושקשת או ביצת עין?

אורי מקלב: אני התחייבתי, אני נמצא במועדון שכך וכך הכללים בו.

אורי מקלב: אני יכול להביא מגוון דוגמאות, שגם כשיש הקצאות של דברים, כולל במכשיר רדיו – קבוצה שקונה מכשיר רדיו מחליטה שבבניין מסוים קונים רדיו לא מרעיש או שאין בו תחנות כאלה או אחרות שמרעישות מאוד.

אורי מקלב: יבוא מישהו ויגיד: לא, אני רוצה לאפשר את זה.

אורי מקלב: אם אתה לא רוצה אז אל תיכנס, אל תקנה.

אורי מקלב: אדם שקנה ידע ובחר מרצון.

אורי מקלב: אביא את הדוגמה הפשוטה ביותר: חברה שנותנת לטכנאים שלה מספרי טלפון כדי שיעמדו בקשר עם לקוחות.

אורי מקלב: טכנאי עוזב את החברה ויגיד: אני עכשיו רוצה לנייד את המספר.

אורי מקלב: מי ייתן לו דבר כזה?

אורי מקלב: זה מובן – קיבלת מספר מן החברה, השתמשת בו, כאשר אתה נמצא בתוך מסגרת החברה אתה מקבל את המספר אבל לא מעבר לכך.

אורי מקלב: אדם שקנה ואמר: יש אפשרות.

אורי מקלב: אף אחד לא מחייבים אותו לקנות דווקא מכשיר כזה.

אורי מקלב: אין שם שום אפליה, לא גבר, לא אישה, לא יהודי, לא ערבי, לא אשכנזי או ספרדי.

אורי מקלב: כל אחד יכול לקנות מכשיר כזה.

אורי מקלב: אבל אתה צריך לשמור על המסגרת שהתחייבת אליה.

אורי מקלב: שר בישראל הוא לא יותר מיושב-ראש ועד הבית, שר בישראל הוא לא ריבון על מישהו, הוא לא יכול לכפות אורח חיים או לפגוע במסגרת שאדם התחייב בה.

אורי מקלב: על ידי החוק הזה אנחנו צריכים להחזיר את המדינה הזאת להיות מדינה נאורה ולא חשוכה.

אורי מקלב: תודה רבה.

מיכאל ביטון: תודה רבה, חבר הכנסת מקלב.

מיכאל ביטון: אנחנו כמובן נשמע הערות להצעת החוק הזאת אבל נביא את הנוסח המוצע, ואת השיפורים בו נעשה בהכנה לקריאה השנייה והשלישית.

מיכאל ביטון: זה גם מה שהוסכם עם יוזמי הצעת החוק.

מיכאל ביטון: אי אפשר יהיה לתקן כל פסיק בשלב הזה.

מיכאל ביטון: היועץ המשפטי, איתי עצמון, בבקשה.

איתי עצמון: לפני שאקרא את הצעת החוק אני משלים את הדברים שאמר יושב-ראש הוועדה.

איתי עצמון: גם לנו כמובן יש הערות פרטניות לעניין הסעיפים האלה, בכלל זה לעניין היחס לסעיף 51ג לחוק הקיים, הערה לגבי סעיף קטן (ג) לעניין התניה על הוראות הסעיף המוצע, וההגדרה של "הגבלה", שקבוע בה: "לרבות הגבלה הנקבעת על ידי צד שלישי שציין המנוי בבקשתו".

איתי עצמון: את כל ההערות האלה אנחנו כמובן נלבן ונעיר ככל שהצעת החוק תתקדם לשלב הבא של הכנה לקריאה שנייה ולקריאה שלישית.

מיכאל ביטון: תודה.

מיכאל ביטון: התייחסות של משרד התקשורת.

ענבל אבנון: אני יועצת שר התקשורת.

ענבל אבנון: חשוב לי להגיד שמשרד התקשורת מתנגד נחרצות להצעת החוק הזאת, שמבחינתנו היא חלק מעסקה אפלה שהתרחשה פה בבית המטבחיים של 24 השעות האחרונות לפני פיזור הכנסת.

ענבל אבנון: ברור לנו שחלק מהסיכומים זה שהיא לא תתקדם אחרי הקריאה הראשונה.

ענבל אבנון: אני רוצה להזכיר שזה הצעת חוק שלא עברה את ועדת השרים לענייני חקיקה, הממשלה לא אישרה אותה.

ענבל אבנון: המשרד מתכוון להמשיך עם הרפורמה של הקווים הכשרים כמתוכנן.

אורי מקלב: מותר לה להגיד שזה עסקה אפלה וחשוכה?

מיכאל ביטון: אני יודע שיושב-ראש הקואליציה טופורובסקי ומנהל האופוזיציה קיש פנו אליי לפני חמש דקות כחלק מן ההסכמות והסכימו לקדם את זה בקריאה הראשונה בלבד באופן מידתי.

מיכאל ביטון: מה יעלה בגורל הצעת החוק הזאת בעתיד?

מיכאל ביטון: כנראה זה יידון בכנסת הבאה.

מיכאל ביטון: אז לא להעליב את טופורובסקי ואת קיש, שהם ראשי הקואליציה והאופוזיציה, שהם עשו עסקה אפלה, אלא הם עשו עסקה גלויה.

מיכאל ביטון: לא בטוח שנצביע כי אני שומע עוד פעם על סוגיות ועניינים אבל אני אקבל הנחיות מראשי הקואליציה והאופוזיציה.

מיכאל ביטון: דברים שהוסכמו יקודמו; דברים שלא הוסכמו ייבלמו.

מיכאל ביטון: עוד הערות של גופים אחרים להצעת החוק?

ברוריה מנדלסון: אני יועצת משפטית של משרד התקשורת.

ברוריה מנדלסון: רק להגיד באופן עקרוני: הצעת החוק מעוררת קשיים משפטיים לא מבוטלים.

ברוריה מנדלסון: אנחנו לא נכנסים עכשיו לפרטים, כפי שאמר היועץ המשפטי לוועדה, ולכן לא נפרט את כולם.

ברוריה מנדלסון: כמו כן יש בה גם קשיים תחרותיים משמעותיים מאוד.

ברוריה מנדלסון: יש כאן נציג ממינהל הכלכלה אצלנו שיכול לפרט, אם הוועדה מעוניינת לשמוע את בעיות התחרות שהצעת החוק מעוררת.

ינון אזולאי: אחר כך גם תעני לי אם ברפורמה החדשה שהשר מקדם אין בעיות משפטיות, אשמח לשמוע גם על זה, על הרפורמה החדשה שהוא מכניס לתוקף בחודש אוגוסט, לדעת עד כמה אין שם בעיות משפטיות, ועל כך שביטלו לנו את הקווים הכשרים, עד כמה אין בכך בעיות משפטיות, ועל ההתערבות בחינוך הילדים שלנו, עד כמה אין בכך התערבויות משפטיות.

ינון אזולאי: אני אומר לגברתי שאני מכבד מאוד, אבל באמת, בואו.

מיכאל ביטון: חברי הכנסת, נא לשמור על איפוק.

מיכאל ביטון: הטענות שלכם נשמעו.

ינון אזולאי: אתה מכיר אותי בוועדה אבל כשמדברים איתי על הטלפונים הכשרים, כשמדברים איתי על חינוך הילדים שלי אני לא יכול להתאפק בדברים האלה.

ינון אזולאי: קודם אמרתי את זה בצורה מקצועית.

ינון אזולאי: אבל כשמנסים להגיד לי על כל מיני בעיות משפטיות, במה?

ינון אזולאי: מישהו יתערב לי בחינוך של הילדים שלי?

ינון אזולאי: לזה אני לא מוכן.

ינון אזולאי: אתה יודע שזה בדם ליבי, זה לא שום דבר אחר.

ינון אזולאי: אני נותן דוגמה, אני הולך עם טלפון כשר, לא מעניין אותי.

ינון אזולאי: אמר אורי מקלב שאנחנו משלמים על זה אגורות, ושלא יספרו לנו סיפורים.

ינון אזולאי: אז לשקר לציבור זה לא בעיה משפטית?

ינון אזולאי: כששר משקר לציבור.

ינון אזולאי: אני מדבר פה על הדבר הכי מהותי, על החינוך של הילדים שלי.

ינון אזולאי: לא היה פה שום דבר מקצועי כשבאו ועשו.

ינון אזולאי: תסתכלו בדיוק מה קרה מן ההתחלה.

מיכאל ביטון: הדברים שלך נשמעו בוועדה הזאת בנוכחות שר התקשורת בחשיפה מלאה ובעוצמה ועכשיו אנחנו רק מבצעים הסכמות בין קואליציה לאופוזיציה.

מיכאל ביטון: אני נשאר במקום הזה, הנקי והטוב.

מיכאל ביטון: מה שהוסכם יקודם, ומה שלא – ייעצר.

מיכאל ביטון: תבוא ממשלה אחרת, תבוא כנסת אחרת.

מיכאל ביטון: הוסכם שהצעת החוק תעבור בקריאה הראשונה.

מיכאל ביטון: אם היא תידון, תשתנה ותשופר בהכנה לקריאה השנייה והשלישית בעתיד זה מה שנבצע.

מיכאל ביטון: נציגת משרד המשפטים, בבקשה.

טל אלימלך: אפשר להמשיך את ההתייחסות של משרד התקשורת?

טל אלימלך: אדבר בקצרה.

טל אלימלך: אני ממינהל כלכלה במשרד התקשורת.

טל אלימלך: כפי שציינו חבריי, המשרד מתנגד נחרצות להצעת החוק.

טל אלימלך: הצעת החוק מביאה מודל ומנגנון שמאפשר פגיעה בניידות המספרים.

טל אלימלך: ניידות המספרים היא מאבני היסוד של התחרות שנבנתה בשנים האחרונות באמצעות מספר רפורמות במשרד התקשורת והביאה לתוצאות שציינו חברי הכנסת.

אורי מקלב: אין ניידות מספרים?

אורי מקלב: למה אתה מציג מצג-שווא?

אורי מקלב: יש חברה אחת שאי אפשר לנייד לה?

טל אלימלך: אני מבקש להשלים את דבריי.

ינון אזולאי: אתה יכול לבקש.

ינון אזולאי: לחבר כנסת מותר להגיד מה שהוא רוצה, ומותר לך לענות לו.

ינון אזולאי: אני עברתי עם המספר הכשר שלי לכמה חברות.

טל אלימלך: הצעת החוק מטילה הגבלת זכויות מוקנות, ובהן הגבלת ניידות מספרים, שזו פגיעה ביסודות התחרות.

טל אלימלך: הפחתת ניידות מביאה לפגיעה בתחרות, לפגיעה במגזרים חלשים, היא מייצרת אלמנטים של שרירותיות ואינטרסים מסחריים שבאים להתנגד ולייצר מגבלות ניידות.

אורי מקלב: כמה היה צריך לריב אתכם על הניידות.

אורי מקלב: צביעות.

טל אלימלך: הייתה תקופה חשוכה יותר בשוק הסלולר, של מחירים גבוהים.

טל אלימלך: היום אנחנו מוכנים לספוג ולחזור בחזרה למחירים גבוהים ולמגבלות?

ינון אזולאי: איזה מחירים?

ינון אזולאי: 30 שקל לחודש.

ינון אזולאי: אתה יכול לשמוע, אתה יכול לקבל, אבל כשמשקרים לי אני לא יכול.

מיכאל ביטון: אתה רוצה לסיים את הדיון ולהעביר את הצעת החוק?

מיכאל ביטון: אני גם שומע שיש קשיים, אני מקבל מסרים להמתין עם ההצבעה.

אורי מקלב: לא מפסיקים הצבעה באמצע.

אורי מקלב: אם התחלת אז לא מפסיקים.

מיכאל ביטון: לא הצבענו.

מיכאל ביטון: ערכנו דיון.

מיכאל ביטון: אבל אתם גם מכבדים הסכמות.

מיכאל ביטון: קיבלתי פנייה מן הקואליציה ומן האופוזיציה שכרגע עוד לא מצביעים.

מיכאל ביטון: זה הוסכם גם עם יואב קיש.

מיכאל ביטון: אז רק נשמע את הטיעונים.

מיכאל ביטון: אם נצטרך, נעשה הפסקה.

מיכאל ביטון: נציגת משרד המשפטים, בבקשה.

עדי ליברוס: תודה, אדוני.

עדי ליברוס: אני מבקשת לומר לוועדה ולמען הסדר הטוב שההצעה לא נדונה בוועדת השרים לענייני חקיקה.

עדי ליברוס: היא הייתה קבועה לדיון והדיון בוועדת השרים נדחה.

עדי ליברוס: לכן מבחינה פורמלית תקנונית עמדת הממשלה היא להתנגד.

עדי ליברוס: ככל שהצעת החוק תקודם אנחנו נבקש להעיר הערות ברוח הדברים והנושאים שאליהם התייחס היועץ המשפטי לוועדה.

עדי ליברוס: תודה.

מיכאל ביטון: תודה.

מיכאל ביטון: עוד דעות?

מיכאל ביטון: בבקשה.

אביעד כדורי: אני מרשות התחרות.

אביעד כדורי: אנחנו רוצים להצטרף לדברים שנאמרו כאן על ידי אנשי משרד התקשורת.

אביעד כדורי: אנחנו כמובן מבינים שיש ערך וזכות לכל פרט להגביל שירותים שהוא לא מעוניין לצרוך או דברים כאלה ואחרים.

אביעד כדורי: עם זאת אנחנו חושבים שקשירה באמצעות המספר או באמצעות מכשיר קצה עלולה לייצר חסמי מעבר גבוהים מאוד.

אביעד כדורי: עצם זה שהיום אנחנו רואים ששוק הסלולר נחשב יחסית לשוק תחרותי, זה הרבה הודות לניידות המספרים.

אביעד כדורי: לכן אנחנו חושבים שאפשר למצוא פתרון הרבה יותר מידתי, שכן יאפשר לפרט לסנן תכנים או לסנן מספרים כאלה ואחרים שהוא לא רוצה לצרוך, ובמקביל יאפשר לו בעתיד אם ירצה לעשות שינויים כן לנייד את המספר, כן להחליף מכשיר קצה, כך שההגבלות יהיו הרבה יותר רכות.

נעם שרלו בריגה: אני מאגף התקציבים במשרד האוצר.

נעם שרלו בריגה: צריך להגיד שרגולציית תקשורת בכלל והסדרת ניידות המספרים ואיסור זיקה בין מכשיר לשירות היו מאבני היסוד של רפורמת הסלולר שעברה פה לפני שנים, ועוד נזכרת שוב ושוב כסיפור הצלחה.

נעם שרלו בריגה: הצעת החוק שלפנינו מבקשת לאפשר מגבלות תחרותיות, ובתוכן לאפשר התניה בין מכשיר, מספר ושירות.

נעם שרלו בריגה: לכן לעמדתנו מדובר פה בפגיעה משמעותית בתחרות.

נעם שרלו בריגה: לכן עמדתנו היא לא לקדם את הצעת החוק הזאת או להתנגד לה.

מיכאל ביטון: תודה.

מיכאל ביטון: אנחנו יוצאים להפסקה עד שעה 12:15, בתקווה שיוסכם להצביע על הצעת החוק הזאת.

מיכאל ביטון: תודה רבה.

מיכאל ביטון: אני מחדש את הישיבה.

מיכאל ביטון: אנחנו גמרנו להקריא, גמרנו להסביר.

מיכאל ביטון: קבענו בשעה 13:30 להצביע לאחר הקראה והסבר על הצעת חוק התקשורת (בזק ושידורים) (תיקון – הגבלות מוסכמות על שירות וציוד תקשורת), התשפ"ב-2022.

מיכאל ביטון: ההצבעה היא על דעת הקואליציה והאופוזיציה כאחד בהסכמה מלאה, כחלק מניקוי שולחן בתהליך פיזור הכנסת.

מיכאל ביטון: מי בעד הצעת החוק?

מיכאל ביטון: מי נגד?

מיכאל ביטון: מי נמנע?

מיכאל ביטון: בעד – 2

מיכאל ביטון: נמנעים – 1 הצעת חוק התקשורת (בזק ושידורים) (תיקון – הגבלות מוסכמות על שירות וציוד תקשורת), התשפ"ב-2022, אושרה.

מיכאל ביטון: 2 בעד, 1 נמנע, אין מתנגדים.

מיכאל ביטון: הצעת החוק אושרה להכנה לקריאה הראשונה.

ולדימיר בליאק: אדוני, אני כמובן מכבד את ההסכמות בין הקואליציה ובין האופוזיציה, אם כי אני חושב שהחקיקה הזאת מיותרת.

ולדימיר בליאק: אני מקווה מאוד שהיא לא תתקדם.

ולדימיר בליאק: לכן בשלב זה אני מגיש רביזיה.

ולדימיר בליאק: תודה.

ינון אזולאי: אז אין הסכמות.

מיכאל ביטון: יש היום אינפלציה ברביזיה.

אורי מקלב: גם אני מצטרף לרביזיה.

מיכאל ביטון: אני חייב לשאול בתלמודית: מאי נפקא מינה, מה הרבותא של ההצטרפות שלך לרביזיה?

אורי מקלב: אסביר לך אחר כך.

אורי מקלב: אני מבטיח לך שאם ולדימיר בליאק ימשוך את הרביזיה אז גם אני אמשוך.

מיכאל ביטון: הבנתי.

מיכאל ביטון: "מושכני אחריך נרוצה", כך כתוב בתלמוד.

ינון אזולאי: אני בטלפון עם משה ארבל.

ינון אזולאי: אני אומר לו שאנחנו מודים קודם כול ליושב-ראש.

מיכאל ביטון: אנחנו מאחלים בריאות למשה ארבל, שהוא מיוזמי הצעת החוק ולא יכול היה להיות פה היום.

ינון אזולאי: הוא מוביל ויוזם, והנה אחר הצוהריים אנחנו עוד נפגוש אותו.

ינון אזולאי: אדוני היושב-ראש, גם בשם משה ארבל וגם בשמי, אנחנו קודם כול מודים לך.

מיכאל ביטון: אבל תגיד לו שיש רביזיות, שיידע את המצב לאשורו.

ינון אזולאי: מה שקשור לוולדימיר – אני אסתדר איתו, אל תדאג.

ינון אזולאי: רגע, תן לי לסיים להודות לך.

ינון אזולאי: מה, אי אפשר להודות לך?

מיכאל ביטון: גם כשהוא מודה לי הוא כועס.

ינון אזולאי: אדוני היושב-ראש, למרות שלא מגיעה לך הודיה שלמה, אבל אני אודה לך על ההשתדלות שלך, כי עשית באמת השתדלות.

ינון אזולאי: הוצאת לנו את הנשמה מאתמול.

מיכאל ביטון: זה הדדי.

מיכאל ביטון: לי יש עשר נשמות.

מיכאל ביטון: אני שורד.

מיכאל ביטון: אבל זה הדדי.

ינון אזולאי: באמת תודה רבה לך.

ינון אזולאי: אורי, תודה רבה גם לך.

ינון אזולאי: ולדימיר, גם לך תודה רבה שלפחות לא התנגדת, למרות שזה לא היה עובר אבל אני מאמין שגם נוכל להגיע להבנות.

ולדימיר בליאק: אני גם מודה לכם.

ינון אזולאי: זה חוק חשוב.

ינון אזולאי: כאשר יש מישהו שמתנגד או מישהו שלא מסכים אתנו אז השכר גדול יותר.

ינון אזולאי: אני באופן אישי מתרגש שזה מגיע לקריאה הראשונה, בתקווה שזה ימשיך הלאה.

ינון אזולאי: יכול להיות שזה לא יתקדם, כפי שרובכם ביקשתם מן המשרדים כשהתגייסתם כולם נגד הצעת החוק, יכול להיות שזה לא יתקדם אם הרפורמה גם לא תתקדם ותופסק.

ינון אזולאי: אבל אני רק אומר לכם, אני לא אוהב להגיד שבונים אתכם בקואליציה הבאה ונראה מה יהיה.

ינון אזולאי: אני מאמין שאם היינו שם כל היושבים כאן הדעה שלהם הייתה אחרת, כי אנחנו יודעים איך זה הולך.

ינון אזולאי: אני נמצא בוועדת הכספים, הייתי בקואליציה, הייתי באופוזיציה.

ינון אזולאי: לצערי זה לא בא מן המקום הכי נקי.

ינון אזולאי: אם היה שר שהיה מנהיג אתכם אחרת – אם היה כאן אריאל אטיאס, שהיה שר התקשורת, שדיברתם על הרפורמה שהוא התחיל אותה לפני כחלון – תאמינו לי שהייתם היום אומרים שהוא היה מנהיג את זה, ואז אף אחד מהיושבים כאן לא התנגד כאשר דובר על הקווים הכשרים האלה.

ינון אזולאי: אבל אני שמח שהעברנו את זה, ברוך השם, ובהסכמה, בתקווה שהרפורמה לא תיכנס.

ינון אזולאי: אני עדיין מאמין גם בניסים ובסיעתא דשמיא.

ינון אזולאי: הייתה סיעתא דשמיא שהצעת החוק הזאת בכלל עברה בקריאה הטרומית, כי אנשים התבלבלו, בסיעתא דשמיא של אותם אנשים מן הציבור הערבי, מן החברה הערבית, מן הרשימה המשותפת, של ג'ידא רינאוי זועבי, שהיא ידעה מה ההבדל, היא ידעה מה הוא חינוך הילדים שלנו ולמה זה כואב לנו, היא ידעה את הערכים שלנו.

ינון אזולאי: הם ידעו את הערכים שלנו, מה שאחרים לא ידעו, ובגלל זה הגענו למקום הזה והצלחנו להעביר את זה בסיעתא דשמיא בקריאה הטרומית, ולכן אנחנו גם אומרים שסיעתא דשמיא שהגענו לקריאה הראשונה.

ינון אזולאי: כאשר השר יועז הנדל פגש אותי ואמר לי: "טרומית זה סיעתא דשמיא?

ינון אזולאי: " – כן.

ינון אזולאי: קריאה ראשונה זה גם סיעתא דשמיא.

ינון אזולאי: וכאשר זה יגיע לקריאה שנייה ושלישית זה בוודאי סיעתא דשמיא.

ינון אזולאי: ואם הרפורמה לא תיכנס אז בכלל סיעתא דשמיא.

ינון אזולאי: אבל אנחנו גם יודעים עוד דבר, ש"כל מאן דעביד רחמנא לטב עביד", ולא משנה מה בסופו של דבר יהיה, אם יעבור או לא יעבור – אנחנו עושים את ההשתדלות שלנו בעולם הזה.

ינון אזולאי: ה' יעשה את ההשתדלות, את מה שהוא צריך לעשות מלמעלה.

ינון אזולאי: זה האמונה שלנו, וכל דבר שהוא טוב יותר, טוב פחות, הכול משמיים, ומה שיהיה – שיהיה לטובה.

ולדימיר בליאק: אנחנו גם נעשה את ההשתדלות שלנו.

אורי מקלב: תודה רבה, אדוני היושב-ראש.

אורי מקלב: כבר אמרתי בתחילת דבריי שהתגלגלה זכות על ידך, שבמשמרת שלך הצעת החוק הזאת מאושרת לקריאה הראשונה.

אורי מקלב: החוק הזה אולי נראה חוק לא משמעותי.

אורי מקלב: לא רבים מבינים כמה תוכן יש בתוך החוק הזה, כמה השפעה, כמה פולמוס ועד כמה הוא גרם לתסיסה גדולה מאוד, לפגיעה גדולה מאוד בדברים העקרוניים, בליבה של דברים ערכיים שחשובים לנו.

אורי מקלב: ינון שם דגש על חינוך.

אורי מקלב: אני מדבר על השימוש האישי של עשרות אלפים ומאות אלפים.

אורי מקלב: משרד התקשורת ושר התקשורת, פעולתו המרכזית בקדנציה הזאת, הוא ייזכר בדבר אחד: טיפול בקומות בטלפונים הכשרים.

אורי מקלב: אנחנו סובלים מחוסר קליטה, משירות לקוי בחברות הסלולר.

אורי מקלב: לא טיפלתם בזה.

אורי מקלב: לא מטפלים בזה במשרד התקשורת.

אורי מקלב: אנחנו עומדים בתת-שירות בחברות הסלולר, בחוסר אמון צרכני, בכשל צרכני בהתנהלות מולם.

אורי מקלב: מה זה קליטה – זה כמו בעולם השלישי, אזורים שלמים בעיר הבירה, עשרות אלפי משפחות אין להן קליטה בכלל.

אורי מקלב: אין תשובה למה שהם אומרים, לא טיפלתם בזה.

אורי מקלב: השר יוכל להתגאות רק בטיפול בקומה הכשרה.

אורי מקלב: התשובות שלו והביטויים שלו סביב החוק הזה, הוא נכנס, חיטט וחפר, דחף את ידיו לתוך ביובים שלמים, בלשון הרע, בכל מיני דברים כל כך שטותיים, בכל הרכילויות הכי זולות שיש בציבור החרדי, ותמיד יש בכל מקום, בכל חברה.

אורי מקלב: לשם הוא הגיע.

אורי מקלב: ולא רק שהוא הגיע לזה, זה מה שהוא אמר במליאה.

אורי מקלב: הוא ענה במליאה תשובות: אתם מפלים ספרדים, לא מפלים ספרדים.

אורי מקלב: איזה קשר יש לדבר הזה?

אורי מקלב: חשבנו שגם אם אנחנו לא מסכימים אתו יש לנו בכל אופן שר ערכי, הרושם האישי שלנו מהשר הזה היה ברמה אחרת לגמרי.

אורי מקלב: לאן הוא הוריד את עצמו?

אורי מקלב: לאיזה שפל?

אורי מקלב: על זה המלחמה עכשיו, על המקומות הכשרים?

אורי מקלב: היו לנו גם שיחות אישיות.

אורי מקלב: יכול להיות שגם היו לקונות, אנחנו מודים שהיו, לא הכול היה בסדר.

אורי מקלב: טענתם למשל שיש בעיה במחירים של המכשירים.

אורי מקלב: אין לקונה, אין כשל.

אורי מקלב: אם יש בעיה – תטפלו בה.

אורי מקלב: מה הבעיה לשר להגיד: אני מפקח, אני מגביל, אני דורש, אני עושה שימוע על המכשיר?

אורי מקלב: כך מטפלים בדבר.

אורי מקלב: יש עוד דברים שחשבת שצריך – אמרנו שנשתף פעולה בעניין הזה.

אורי מקלב: הגיעו רבנים שלא נוהגים לצאת ממקומם, אנשים מבוגרים, אדמו"רים ביזו את עצמם, עלו ללשכת השר, שאין לכך תקדימים.

אורי מקלב: אפילו ראשי ממשלה מגיעים לרבנים מכובדים כאלה.

אורי מקלב: ביזו את עצמם להגיע לשר, לא היה דבר כזה.

אורי מקלב: יושב השר בלי כיפה, אפילו לא מצא לנכון ללבוש כיפה על ראשו כאשר באים רבנים כל כך חשובים.

אורי מקלב: כל אדם עם איזשהו רגש היה מכבד, כן דתי או לא דתי, כך מקובל.

אורי מקלב: כאשר מגיע נשיא ארצות הברית הוא יודע לכבד מעמדים, יודע לשים את הכיפה.

אורי מקלב: עמד השר מנוכר.

אורי מקלב: כל הנאום שלו היה הסתה, הוא הכפיש את הציבור החרדי, השמיץ את הציבור החרדי, נגע בנקודות הכי רגישות שלנו.

אורי מקלב: מדבר ינון על חינוך – חינוך הוא חלק מן הדבר הזה.

אורי מקלב: אנחנו מוסרים את הנפש שלנו על דברים כאלה, מונעים מעצמנו דברים שחשובים לנו.

אורי מקלב: זה ציפור הנפש, אומר אחמד טיבי.

אורי מקלב: על זה אתם הולכים?

אורי מקלב: על זה המלחמה שהוא חידש בשנה הזאת?

אורי מקלב: הוא יגיד לנו איך להתנהל?

אורי מקלב: בלי החלק הערכי אלא החלק שקונה ומוכר מרצון, אם כל מה שיש פה.

אורי מקלב: להגיד: אני מקדש עכשיו את ההתניידות?

אורי מקלב: יש התניידות.

אורי מקלב: אפשר בתוך הקומות הכשרות להתנייד עם המספר לשבע או שמונה חברות בלי שום בעיה.

מיכאל ביטון: מקלב, אתם דיברתם מדם לבכם אבל אני חייב לסיים את החלק הזה.

אורי מקלב: אדם שקנה מספר ידע למה הוא נכנס.

אורי מקלב: כולם יכולים לקנות בקומות הכשרות.

אורי מקלב: גם שר האוצר יודע לקנות פלאפון בקומה כשרה כשהוא רוצה.

אורי מקלב: כולם יודעים לקנות את הקומות הכשרות, מי שרצה, אין שום הבדל, אין שום אפליה.

אורי מקלב: אומרים לך: יש לנו קווים רחבים מאוד אבל מוגבלים לדבר הזה.

אורי מקלב: אם אתה לא רוצה, אל תיכנס אלינו.

אורי מקלב: אם אתה רוצה, תצא מאתנו.

אורי מקלב: על מה כאן הוא השקיע את כל העולם?

אורי מקלב: הוא השקיע בדירה?

אורי מקלב: אנחנו מדברים על כסף קטן.

אורי מקלב: על זה לפרוץ במלחמה כזאת, לקדש אמצעים?

אורי מקלב: זה שר בישראל?

אורי מקלב: הוא רואה את הכאב של אוכלוסייה כזאת גדולה, שכל כך חשוב לה הדבר הזה.

אורי מקלב: הם מונעים מעצמם וטורחים בגלל הדבר הזה, מפסידים הרבה דברים בגלל שהם רוצים להיות מוגבלים.

אורי מקלב: אומר השר: אני אראה לציבור מה צריך לעשות, אני הרגולטור, יש בידי מספרים, לכן אני אקבע לכם איך תעשו את זה.

אורי מקלב: אני לא מוכן לדבר כזה.

אורי מקלב: איזה סמכות יש לשר?

אורי מקלב: זו דמוקרטיה?

מיכאל ביטון: תודה, מקלב.

מיכאל ביטון: הצעת החוק הזאת עברה.

מיכאל ביטון: מועד לדיון ברביזיה נקבע, בהמשך נעדכן.

מיכאל ביטון: בשעה 14:00 נצביע על הרביזיה לגבי כביש 6.

מיכאל ביטון: תודה רבה.

מיכאל ביטון: הישיבה נעולה.